**PROJEKT: pisanje teksta – trening uz pomoć kompjutora djece s disleksijom u Švedskoj i Hrvatskoj**

**Ciklus: 1.** Učenici II. i III. razreda

**Cilj: 1.** Ispitati učinke kompjutoriziranog intervencijskog programa usmjerenog na razinu riječi i rečenica u pisanom jeziku na vještine čitanja i pisanja djece slabih čitača

**2.** Identificirati kognitivne varijable i vještine čitanja (izmjerene prije početka intervencije) koje najbolje predviđaju razvoj vještina čitanja i pisanja u svakom jeziku

**Objašnjenje cilja**: Najčešće današnje intervencije kojima se nastoji poboljšati usvajanje čitanja i pisanja djece s disleksijom uglavnom se temelje na fonološkom pristupu. Pokazalo se, međutim, da nekoj djeci takav pristup ne pomaže. Stoga se ova intervencija temelji na ortografskom pristupu koji je usmjeren na pisanje rečenica i razumijevanje pročitanog teksta. Istražit će se hoće li djeca s poteškoćama čitanja i pisanja imati koristi od vježbanja čitanja i pisanja uz pomoć kompjuterskog programa utemeljenog na ortografskim i semantičkim procesima.

Voditelji ovog projekta su prof. dr.sc. Tomas Tjus i prof. dr.sc. Erland Hjelmquist s Instituta za psihologiju Sveučilišta u Goteborgu , Švedska.

Voditelji projekta u Republici Hrvatskoj su dr.sc. Gordana Keresteš i dr. sc. Irma Brković s Odsjeka za psihologiju Filozofskog fakulteta Sveučilišta u Zagrebu.

**Očekivani ishodi**:

Izabrani učenici će moći:

* čitati i pisati koristeći tkzv. „Omega –interactive sentences“ program tijekom 6 do 10 tjedana (4 puta tjedno)

**Način realizacije**: program i vježbe učenika provodit će se inidividualno , podešavanjem težine teksta djetetovim jezičnim sposobnostima u vremenu produženog boravka, ili prema dogovoru s učiteljicama i roditeljima tijekom drugog polugodišta školske godine 2014./15.

**Sudionici:** izabrani učenici, učiteljice/učitelj, psihologinja, pedagog, vanjski suradnici:

voditelji projekta u Republici Hrvatskoj: dr.sc. Gordana Keresteš i dr. sc. Irma Brković s Filozofskog fakulteta Sveučilišta u Zagrebu te njihovi studenti.

**Načini učenja (što rade učenici)**:

Odabrani učenici slažu tekst pritiskom na polja na kojima su napisane pojedinačne riječi ili fraze.Potom dobivaju neposrednu povratnu informaciju za izabrane riječi ili fraze u obliku govora i animacije.

**Što rade „treneri“:** Pružaju podršku u istraživanju teksta.

**Trajanje izvedbe**: Tijekom školske godine 2014./15.

**Potrebni resursi, poteškoće i načini prevladavanja:**

Treneri, vrijeme učenika i „trenera“ za vježbu, računalo s programom

|  |  |
| --- | --- |
| Poteškoće | Načini prevladavanja |
| Opadanje motivacije | Stimulacije u programu, poticaj trenera, pohvale učitelja i roditelja |
| Bolest djeteta | Nadoknade prema mogućnostima djeteta |

**Načini praćenja i provjere ishoda**:

**Formativno**: tri provjere vještina čitanja i pisanja te kognitivnih vještina povezanih s čitanjem i pisanjem tijekom programa

**Sumativno**: Psihologijsko testiranje 6 mjeseci po završetku intervencije

**Odgovorne osobe**: Pedagog: Mislav Batarelo

Psihologinja: Dijana Kovač